open-index/open-wikipedia-markdown huggingface dataset:
Hazrat Alin moskeija

**Hazrat Alin moskeija** eli **Sininen moskeija** on moskeija Pohjois-Afganistanissa Mazar-i-Sharifin kaupungin keskustassa. Sitä pidetään yhtenä šiiamuslimien tärkeimmistä pyhäköistä, sillä perimätiedon mukaan sinne on haudattu "yksi neljästä oikeaanjohdetuista kalifeista", Ali. Paikallinen mullah näki siitä unta 1100-luvulla, ja kun uni osoitettiin luotettavaksi, sulttaani Ahmed Sanjar rakennutti sille paikalle moskeijan ja kaupungin.

Alkuperäisen moskeijan tuhosi Tšingis-kaani 1200-luvulla. Nykyisen moskeijan on rakennuttanut 1400-luvulla Husain Baiqara. On varsin todennäköistä, että Zarathustra on haudattu sinne jo aiemmin.
Luca Marin

**Luca Marin** (s. 9. huhtikuuta 1986 Vittoria, Italia) on italialainen sekauimari. Hän on erikoistunut 400 metrin sekauintiin ja on voittanut yhteensä viisi mitalia pitkän radan maailman- ja Euroopan-mestaruuskilpailuissa. Lyhyen radan EM-kilpailuissa 2006 Marin voitti kultaa lyötyään maailmanennätyksen haltijan László Csehin. Marin osallistui Italian joukkueessa olympialaisiin 2004.
Filosofisia tutkielmia

**Filosofisia tutkielmia** on suomennettu kokoelma Gottfried Leibnizin teoksia. Teoksen ovat toimittaneet Tuomo Aho ja Markku Roinila ja sen on julkaissut Gaudeamus. Käännökset ovat latinan-, ranskan-, englannin- ja saksankielisistä alkuteksteistä.

## Lähteet

## Aiheesta muualla
* Pekka Wahlstedt: Kaikkea tutkinut Leibniz edustaa yksin kokonaista akatemiaa. Helsingin Sanomat 3.7.2011.
Kabulin maakunta

**Kabul** on yksi Afganistanin 34 maakunnasta (*velayat*). Siellä on asukkaita noin 5,2 miljoonaa.
Kabulin maakunnassa on Afganistanin pääkaupunki Kabul. 

Maakunnan maastonmuodoista on keskeinen suuri laakso, jossa pääkaupunki sijaitsee. Maaperä on viljavaa ja sadevedet kastelevat sitä. Alueella viljellään vehnää, perunaa, maissia, hedelmiä ja vihanneksia.  

Suurimmat etniset ryhmät ovat paštut, tadžikit ja hazarat. Pääkaupungin ympäristössä elää myös jonkun verran hinduja ja sikhejä.  Uskonnoltaan alueen asukkaista suuri osa on sunneja, šiiat muodostavat vähemmistön. Vuonna 2017 arvioitiin, että 47% väestöstä oli lukutaitoisia.

## Hallinnollinen jako
Maakunta jakautuu 15 alueeseen, joista yksi on pääkaupunki Kabul.
*Bagrami
*Chahar Asyab
*Chahar Dihi
*Dih Sabz
*Gul Dara
*Istalif
*Kabul
*Kalakan
*Khaki Jabar
*Mirbacha Kot
*Musayi
*Paghman
*Qara Bagh
*Shakar Dara
*Surobi

## Lähteet
Kapisan maakunta

**Kapisa** (persiaksi: کاپيسا) on yksi Afganistanin 34 maakunnasta (*velayat*). Se sijaitsee maan koillisosassa. Sen keskuspaikka on Mahmud-i-Raqi. Maakunnan väkiluku on 397&nbsp;160 (2010) ja sen pinta-ala on 1&nbsp;842&nbsp;km².

Kapisan rajanaapureita ovat maakunnat Panjshir pohjoisessa, Laghman idässä, Kabul etelässä ja Parvan lännessä.

## Hallinnollinen jako
Maakunta jakautuu yhdeksään alueeseen
*Alasay     
*Hesa Awal Kohistan
*Hesa Duwum Kohistan 
*Koh Band     
*Mahmud Raqi     
*Nijrab  
*Tagab 

## Lähteet
Nicolas Marin

**Nicolas Marin** (s. 29. elokuuta 1980) on ranskalainen jalkapalloilija, joka pelaa keskikenttäpelaajana FC Sionissa.

## Ura
Marin aloitti uransa AJ Auxerressa ennen siirtymistään AS Saint-Étienneen. Saint-Étiennen jälkeen hän pelasi CS Sedan Ardennesissa, josta hän siirtyi FC Lorientin riveihin vuonna 2007. Riitauduttuaan managerinsa Christian Gourcuffin kanssa Marin lainattiin englantilaiseen Plymouth Argyleen kauden 2008–2009 alussa. Lainasopimus purettiin talvella ja loppukauden hän vietti lainalla SC Bastiassa. Kesällä 2009 Marin siirtyi sveitsiläiseen FC Sioniin.
Pyhän Benedictuksen luostarisääntö

**Pyhän Benedictuksen luostarisääntö** (myös *Pyhän Benedictuksen sääntö*, ) on 500-luvulta peräisin oleva läntinen kristillinen luostarisääntö. Teos yhdistetään Benedictus Nursialaiseen, jolta ei ole säilynyt muita teoksia.

Pyhän Benedictuksen luostarisääntöä on pidetty myöhempien luostarisääntöjen esikuvana ja se on yksi keskiajan kirkollisen kulttuurin tärkeimmistä lähteistä. Benedictus perusti sääntönsä Basileios Suuren luostarisääntöön, jonka hän tunsi Rufinuksen tekemänä latinankielisenä käännöksenä. Lisäksi sääntö sai vaikutteita Cassianus Roomalaiselta.

Luostarisäännöstä on kaksi suomennosta, jotka ovat julkaiseet Basam Books (2010) ja Katolinen tiedotuskeskus (2011).

## Katso myös
*Benediktiinit
*Associatio Sancti Benedicti Patroni Europae

## Lähteet

## Kirjallisuutta

* 
* 

## Aiheesta muualla

**Teos kokotekstinä**
* Regula Sancti Benedicti. The Latin Library. 
* Holy Rule of St. Benedict. Christian Classics Ethereal Library. 
* The Rule of Saint Benedict . An Introduction to the Rule by Jerome Theisen, former Abbot Primate of the Benedictine Confederation. 
* Corpus Christi College MS. 197: Rule of St. Benedict, in Latin and Old English, later 10th century, with additions relating to Bury St. Edmunds. Corpus Christi College, Oxford University.  

**Äänikirja**
* The Rule of St. Benedict LibriVox-äänikirja 
* Rule of St. Benedict—Ep. 1—Foundations of Monastic Life ilmainen äänikirja 
* Rule of St. Benedict—Ep. 2—Prayer and Community Life ilmainen äänikirja 
* Rule of St. Benedict—Ep. 3—Work, Governance, and Conclusion ilmainen äänikirja 

**Arvosteluja ja artikkeleita**
* Kosonen, Päivi: Nöyryyden ja hiljaisuuden jäljillä. Agricola 26.1.2011.
* Mäkinen, Virpi: Tutkijoiden ja opiskelijoiden yhteinen projekti: Pyhän Benedictuksen luostarisääntö. Teologia.fi 3.2.2011.
George Turner

**George Turner** (2. huhtikuuta 1841 – 29. maaliskuuta 1910) oli englantilainen, etenkin maisemiin erikoistunut taidemaalari. Häntä  kutsuttiin ”Derbyshiren John Constableksi”, koska Turner kuvasi turmeltumatonta englantilaista maaseutua.

Uransa alkuvaiheessa Turner pyrki lähes valokuvamaiseen tarkkuuteen ja luonnon jäljentämiseen, mutta 1880-luvulta alkaen hänen töissään alkaa näkyä impressionismin vaikutus.

Turner oli taiteilijana enimmäkseen itseoppinut. Hänen suosikkimaalauspaikkansa oli Barrow upon Trent Derbyshiren eteläosassa. Siellä hän tapasi myös tulevan vaimonsa. He menivät kylässä naimisiin, asettuivat vaimon kotitilalle ja saivat neljä lasta.

Mutkitteleva jokivarsi ja Derbyshiren maalaisniityt olivat Turnerille jatkuva inspiraation lähde. Hän maalasi etenkin sadonkorjuuaiheita, jokea ylittäviä vaunuja laiduntavaa karjaa ja jokivarressa virkistäytyviä ihmisiä. Hänen tuotantonsa käsittää satoja idyllisiä maisemamaalauksia maaseudusta ennen maatalouden koneellistumista. Turner oli suosittu taiteilijoiden ja ostajien keskuudessa ja myi hyvin jo elinaikanaan. Hän piti monia näyttelyitä Nottinghamissa ja Birminghamissa, mutta ei koskaan Lontoossa. Nykyisin hänen töitään on Derbyn kaupunginmuseossa. 

## Lähteet
Sielun syvyys

**Sielun syvyys** on suomennettu kokoelma 1300-luvun saksalaisen munkin Mestari Eckhartin opetuspuheita ja saarnoja. Katolinen kirkko piti Eckhartia harhaoppisena ja hänen keskiyläsaksan kielellä tekemänsä muistiinpanot säilyivät luostarien arkistoissa. Ensimmäinen saarnakokoelma ilmestyi 1850-luvulla. Suomenkielisen valikoiman on suomentanut Kai Pihlajamaa ja sen julkaissut suomeksi Basam Books vuonna 2009. Kirjan esipuheen on kirjoittanut Jaakko Heinimäki.

## Lähteet

## Aiheesta muualla
* Huhtanen, Jouni: Matkalla sielun syvyyteen. *Agricolan kirja-arvostelut* 8.6.2009.
* Julkunen, Pertti: Jumalan bulimia. *Kaltio* 6/2010 ja 1/2011. (Archive.is)
* Kulmala, Teppo: Sielun syvyys. *Savon Sanomat* 31.5.2009.
* Mehtonen, Päivi: Mystinen minä. *Niin & näin* 3/2009. (PDF)
* Sinervo, Helena: Tätä kannatti odottaa 700 vuotta. *Helsingin Sanomat* 22.7.2009. (tilaajille)
Mahmud-i-Raqi

**Mahmud-i-Raqi** () on kaupunki Afganistanissa Kapisan maakunnassa, jonka keskuspaikka se on. Kaupungin väkiluku on 661.

## Lähteet
Byron Mann

**Byron Mann** (, s. 13. elokuuta 1967 Brittiläinen Hongkong) on hongkongilais-yhdysvaltalainen näyttelijä, joka tuli tunnetuksi elokuvasta *[[Street Fighter (elokuva)|Street Fighter]]*.

## Ura
Mann syntyi Brittiläisessä Hongkongissa, jossa hän kävi brittiläisen high schoolin. Mann kiinnostui tuolloin teatterista. Valmistumisensa jälkeen hän muutti Yhdysvaltoihin Kaliforniaan opiskelemaan filosofiaa Kalifornian yliopistoon. Mann opiskeli vielä lakia USC:ssä, kunnes pyrki täysipäiväiseksi näyttelijäksi. Sittemmin hän on tehnyt niin elokuva-, kuin televisiorooleja vuodesta 1990 lähtien. Mann on esiintynyt muun muassa elokuvissa *[[Kovaa peliä Chinatownissa]]*, *[[Pedon kehto]]*, *[[Catwoman]]*, *[[Dragon Boys]]*, *[[Shanghai Kiss]]* ja *[[A Dangerous Man]]*.

Mann on harjoitellut Wushuta.

## Lähteet
Birinci Lig

**Birinci Lig** (sananmukaisesti ) on jalkapallon pääsarja Pohjois-Kyproksessa. Nykyään siihen osallistuu 14 joukkuetta.

## Historia
Birinci Lig perustettiin vuonna 1955. Silloin mukana oli kuusi seuraa:
*Baf Ülkü Yurdu
*Çetinkaya Türk
*Doğan Türk Birliği
*Gençler Birliği
*Gençlik Gücü
*Mağusa Türk Gücü

## Joukkueet kaudella 2010&ndash;11
*Alsancak Yeşilova
*Bostancı Bağcıl
*Çetinkaya Türk
*Cihangir
*Doğan Türk Birliği
*Düzkaya
*Gönyeli
*Küçük Kaymaklı Türk
*Lapta
*Lefke Türk
*Mağusa Türk Gücü
*Ozanköy
*Tatlısu Halk Ocağı
*Türkmenköy

## Mestarit kausittain
* 1955&ndash;56 Doğan Türk Birliği
* 1956&ndash;57 Doğan Türk Birliği
* 1957&ndash;58 Çetinkaya Türk
* 1958&ndash;59 Doğan Türk Birliği
* 1959&ndash;60 Çetinkaya Türk
* 1960&ndash;61 Çetinkaya Türk
* 1961&ndash;62 Çetinkaya Türk
* 1962&ndash;63 Küçük Kaymaklı Türk
* 1963&ndash;64 *Keskeytettiin 5 ottelun jälkeen*
* 1964&ndash;65 *Ei pelattu*
* 1965&ndash;66 *Ei pelattu*
* 1966&ndash;67 *Ei pelattu*
* 1967&ndash;68 *Ei pelattu*
* 1968&ndash;69 Mağusa Türk Gücü
* 1969&ndash;70 Çetinkaya Türk
* 1970&ndash;71 Yenicami Ağdelen
* 1971&ndash;72 Gönyeli
* 1972&ndash;73 Yenicami Ağdelen
* 1973&ndash;74 Yenicami Ağdelen
* 1974&ndash;75 *Ei pelattu*
* 1975&ndash;76 Yenicami Ağdelen
* 1976&ndash;77 Mağusa Türk Gücü
* 1977&ndash;78 Gönyeli
* 1978&ndash;79 Mağusa Türk Gücü
* 1979&ndash;80 Mağusa Türk Gücü
* 1980&ndash;81 Gönyeli
* 1981&ndash;82 Mağusa Türk Gücü
* 1982&ndash;83 Mağusa Türk Gücü
* 1983&ndash;84 Yenicami Ağdelen
* 1984&ndash;85 Küçük Kaymaklı Türk
* 1985&ndash;86 Küçük Kaymaklı Türk
* 1986&ndash;87 Baf Ülkü Yurdu
* 1987&ndash;88 Baf Ülkü Yurdu
* 1988&ndash;89 Baf Ülkü Yurdu
* 1989&ndash;90 Baf Ülkü Yurdu
* 1990&ndash;91 Doğan Türk Birliği
* 1991&ndash;92 Doğan Türk Birliği
* 1992&ndash;93 Gönyeli
* 1993&ndash;94 Doğan Türk Birliği
* 1994&ndash;95 Gönyeli
* 1995&ndash;96 Akıncılar
* 1996&ndash;97 Çetinkaya Türk
* 1997&ndash;98 Çetinkaya Türk
* 1998&ndash;99 Gönyeli
* 1999&ndash;00 Çetinkaya Türk
* 2000&ndash;01 Gönyeli
* 2001&ndash;02 Çetinkaya Türk
* 2002&ndash;03 Binatlı Yılmaz
* 2003&ndash;04 Çetinkaya Türk
* 2004&ndash;05 Çetinkaya Türk
* 2005&ndash;06 Mağusa Türk Gücü
* 2006&ndash;07 Çetinkaya Türk
* 2007&ndash;08 Gönyeli
* 2008&ndash;09 Gönyeli
* 2009&ndash;10 Çetinkaya Türk
* 2010&ndash;11 Küçük Kaymaklı Türk

### Mestaruudet seuroittain
Birinci Ligin perustamisesta alkaen mestaruuden on voittanut yhdeksän seuraa:
*Çetinkaya Türk &ndash; 13
*Gönyeli &ndash; 9
*Mağusa Türk Gücü &ndash; 7
*Doğan Türk Birliği &ndash; 6
*Yenicami Ağdelen &ndash; 5
*Baf Ülkü Yurdu &ndash; 4
*Küçük Kaymaklı Türk &ndash; 4
*Akıncılar &ndash; 1
*Binatlı Yılmaz &ndash; 1

## Aiheesta muualla
*  Kıbrıs Türk Futbol Federasyonu
Carlton Trail

**Carlton Trail** on 1880-luvun loppupuolelle saakka käytössä ollut vankkuritie Kanadassa, Red River Colonyn (nykyinen Winnipeg) ja Fort Carltonin välillä. Useissa lähteissä jatko-osuus Fort Carltonin ja Fort Edmontonin (nykyinen Edmonton) välillä katsotaan kuuluvaksi samaan reittiin. Carlton Trail oli merkittävä läntisen Kanadan asuttamisessa. Sen pituus Winnipegistä Fort Carltoniin oli noin 700 kilometriä ja Edmontoniin saakka noin 1680 km.

Reitti on ollut käytössä 6&nbsp;000 vuoden ajan. Alkujaan reitti muodostui viimeisen jääkauden loppuvaiheessa muodostuneen Agassiz-jääjärven tyhjennyttyä, kun villieläimet kulkivat alueella, jolla paleointiaanit metsästivät. Myöhemmin reitillä kulkivat alueen intiaanit ja 1820–1870-luvuilla eurooppalaiset turkiskauppiaat, tutkimusmatkailijat, lähetystyöntekijät, maanmittaajat. Sen suurin käyttäjäryhmä oli eurooppalaiset siirtolaiset, jotka matkustivat reittiä pitkin läntiseen Kanadaan.

Yleisimmin käytetty kulkuneuvo reitillä oli Red River cart, joka oli yksinkertaisilla työvälineillä maastossa helposti korjattava härkävankkuri. Suurin osa vankkureista oli rakennettu kuljettamaan viisi standardiksi muodostunutta rahtipaalia. Yhden rahtipaalin paino oli noin 41 kilogrammaa. Paali vastasi vesireiteillä turkiskauppiaiden yleisesti käytössä ollutta standardipainoa, jonka yksi henkilö pystyi helposti kuljettamaan kannaksen yli toiseen vesistöön. Canadian Pacific Railway rakensi rautatien läntiseen Kanadaan ja lukuisia pistoraiteita Carlton Trailin varrella sijaitseviin kyliin vuosien 1880–1890 välillä. Rautatien valmistuttua liikenne vankkurireitillä lakkasi lähes kokonaan. Ironistisesti osa rautatien pistoraiteista rakennettiin vankkurireitin viereen samalle linjaukselle ja myöhemmin jopa osa Trans-Canada Highway -tiestä rakennettiin reitin varrelle.

Vuonna 1972 Carlton Trail määriteltiin kansallishistorialliseksi reitiksi.

## Lähteet

## Aiheesta muualla

*
Maailman muotoilupääkaupunki

**Maailman designpääkaupunki** tai **Maailman muotoilupääkaupunki**  (World Design Capital) on kansainvälisen muotoiluorganisaation Icsidin (International Council of Societies of Industrial Design) kahden vuoden välein myöntämä tunnustus.

## Maailman designpääkaupungit

* 2008 –  Torino, Italia
* 2010 –  Soul, Korean tasavalta
* 2012 –  Helsinki, Suomi
* 2014 –  Kapkaupunki, Etelä-Afrikka
* 2016 –  Taipei, Taiwan
* 2018 –  México, Meksiko

## Katso myös
* Maailman muotoilupääkaupunki Helsinki 2012
* Muotoilu

## Lähteet

## Aiheesta muualla
* Viralliset sivut (worlddesigncapital.com)
Kōfu

**Kōfu** () on Japanin Yamanashin prefektuurin pääkaupunki Honshūn saarella Chūbun tai Kōshin’etsun alueella. Pohjois–eteläsuunnassa pitkänomainen kaupunki sijaitsee prefektuurin keskiosassa Fujivuoren pohjoispuolella; tiivis rakentaminen sijoittuu kaupungin keskiosan Kōfun allaslaaksoon, kun taas pohjoisessa ja etelässä kaupungin alue nousee korkealle vuoristoon. Arajoki virtaa kaupungin läpi. Kōfussa on 190&nbsp;449 asukasta (vuonna 2017) ja sen pinta-ala on 212,47 neliökilometriä. Se on nimitetty yhdeksi Japanin erityiskaupungeista.

Kōfu kehittyi Sengoku-kaudelta 1500-luvulta lähtien linnanaluskaupunkina Takeda-klaanin hallinnassa. Kaupungin nimi merkitsee Kain provinssin (*kō*) hallintokeskusta (*fu*). Japanin kunnallishallinnon perustamisen yhteydessä vuonna 1889 Kōfu sai kaupunkioikeudet: silloin siellä oli noin 30&nbsp;000 asukasta. Kolme neljäsosaa kaupungista tuhoutui toisen maailmansodan pommituksissa. Nykyisin se on paikallinen talous- ja hallintokeskus. Kōfua palvelevat JR Higashi-Nihonin Chūō-päälinja ja JR Tōkain Minobu-linja.

## Kuvia

Tiedosto:The_night_view_of_Kofu_City.jpg|Yönäkymä Kōfuun
Kofu Castle and Kofu Station.JPG|Kōfun linna ja rautatieasema


武田神社-16.JPG|Takedan pyhäkkö
Tiedosto:Kakuenpou_in_autumn.jpg|Shōsen-rotko


## Lähteet

## Aiheesta muualla

*Kaupungin internetsivut
Miyazaki (kaupunki)

**Miyazaki** () on Japanin Miyazakin prefektuurin pääkaupunki Kyūshūn saaren kaakkoisosassa. Se sijaitsee Tyynenmeren rannikolla Ōyodojoen suulla Kagoshiman koillispuolella. Kaupungissa 403&nbsp;225 asukasta (vuonna 2017) ja sen pinta-ala on 643,67 neliökilometriä. Miyazaki on nimitetty yhdeksi Japanin ydinkaupungeista.

Miyazaki sai kaupunkioikeudet vuonna 1924 kuntaliitoksen myötä. Silloin siellä oli noin 40&nbsp;000 asukasta. Kuroshio-merivirta tuo Miyazakiin miellyttävän lämpimän ilmaston, ja kaupunki tunnetaankin merenrannan lomakohteena lomakeskuksineen. Kaupungin luonnonnähtävyyksiin kuuluu esimerkiksi Aoshiman saari. Miyazakia palvelevat JR Kyūshūn Nippō-päälinja, Nichinan-linja ja Miyazakin lentokenttälinja. 

## Lähteet

## Aiheesta muualla

* Kaupungin internetsivut
Taisto Heikkinen

**Taisto Heikkinen** (11. heinäkuuta 1937 Hyrynsalmi – 7. toukokuuta 2011 Hyrynsalmi) oli suomalainen sääennustaja. Sammakkoprofessorina tunnettu Heikkinen väitti pystyvänsä ennustamaan tulevan sään kuukausiksi eteenpäin tarkkailemalla sammakoita sekä yleisesti luontoa kotipihansa havaintotornista. Heikkinen nousi julkisuuteen keväällä 1995 *[[Karpolla on asiaa]]* -ohjelmassa ennustaessaan tulevan kesän säätä.

Heikkinen oli vuodesta toiseen julkisuudessa ennustuksillaan, jotka osuivat joskus oikeaan ja joskus eivät. Karpon ohjelmassa hän kertoi käyttävänsä ennustuksissaan aina samaa sammakkoa. Syyskuussa 2001 sammakko vaihtui kuitenkin nuorempaan, ja kesällä 2006 sammakko oli kuollut helteeseen.

Skeptikko-lehden päätoimittaja Risto K. Järvinen vertaa artikkelissaan *Sammakkoprofessori, postmoderni media ja tieteellinen tieto* sammakkoprofessori-ilmiötä muinaisen Rooman auguureihin. 

## Yksityiselämä
Heikkinen syntyi ja kuoli sukutilallaan Törisevänniemellä Luvanjärven rannalla Hyrynsalmella Kainuussa. Perheeseen kuului Heikkisen lisäksi kolme sisarusta. Taisto avioitui vaimonsa Sofian kanssa vuonna 1958, ja heillä on neljä lasta. Heikkinen oli kuollessaan 73-vuotias. Hän antoi viimeisen ennustuksensa kesän 2011 säästä noin kuukautta ennen kuolemaansa.

## Lähteet

## Aiheesta muualla
* Sammakkoprofessorin ennustukset  Puolanka-lehden kokoamina
Koskiseikkailu

**Koskiseikkailu** on Särkänniemen vuoden 1999 huvipuistolaite, jonka on valmistanut Intamin. Laite sijaitsee heti Särkänniemen sisäänkäynnin tuntumassa. Laitteessa on monta lauttaa, jotka kiertävät 490 metriä pitkää koskea pitkin pyörien samalla ympäri. Matkalla vastaan tulee myös muun muassa vesisuihkuja ja pimeä tunneli.

Koskiseikkailuun päästäkseen tulee olla vähintään 120 senttimetriä pitkä. Laite sopii myös liikuntaesteisille, mutta sitä ei suositella sydän- tai verisuonitauteja sairastaville.

Koskiseikkailu saa vetensä Näsijärvestä ja energiansa vesivoimasta.

## Lähteet
Isopiisku

**Isopiisku** (*Solidago gigantea*) on isokokoinen Pohjois-Amerikasta kotoisin oleva piiskulaji. Se kuuluu Suomessa haitallisena pidettyjen vieraslajien listalle.

Isopiisku muistuttaa suuresti yleisempää koristekasvilajia kanadanpiiskua (*Solidago canadensis*). Se kasvaa 0,5–2,5 metriä korkeaksi ja se on kanadanpiiskua tukevavartisempi ja varsi on alaosastaan karvaton. Kukintona on mykeröstö, jonka haarat ovat melko suoria, yksittäiset mykeröt ovat isompia kuin kanadanpiiskulla.

Suomessa isopiisku on harvinainen viljelykarkulainen ja viljelyjäänne. Siellä kasvavat isopiiskut ovat ainakin osittain alalajia *Solidago gigantea* subsp. *serotina*.

## Lähteet

## Aiheesta muualla
* Kasviatlas 2022: Isopiiskun (''Solidago gigantea'') levinneisyys Suomessa.
* Suomen Lajitietokeskus: Isopiisku – ''Solidago gigantea''
* Luontoportti: Isopiisku (''Solidago gigantea'')
* ITIS: ''Solidago gigantea'' 
* United States Department of Agriculture (USDA): ''Solidago gigantea''
Regatta (karuselli)

**Regetta** on Särkänniemen Angry Birds Landissa sijaitseva karuselli, jossa on ympyrää kiertäviä värikkäitä merirosvolaivoja. Regatta sopii lapsille, jotka ovat enintään 140 senttimetriä pitkiä.

Vuonna 2011 Särkänniemen niemenkärkeen Tyrskyn viereen sijoitettiin 18 metriä korkea tuulivoimala, joka tuottaa sähköä Regatalle.

## Lähteet

## Aiheesta muualla
* Särkänniemi: Regatta
Lasol

**Lasol** on suomalaisen Bernerin valmistama lasinpesuneste. Sitä myydään litran, kahden litran, neljän litran, kymmenen litran, kahdensadan litran sekä tuhannen litran pakkauksissa. Aine koostuu pääasiassa etanolista (80–100 %) ja denaturointiaineena käytetystä metyylietyyliketonista (2 %). Lasolia käytetäänkin myös väärin korvikealkoholina.

## Lähteet

## Aiheesta muualla
*Viralliset kotisivut
*Käyttöturvallisuustiedote: Lasol 100 (pdf) Archive.org
Day Dream

”**Day Dream**” on Billy Strayhornin säveltämä ja John LaTouchen sanoittama jazzstandardi vuodelta 1941.

Strayhorn, joka kuului Duke Ellingtonin orkesteriin, sävelsi kappaleen yhtyeen ollessa kiertueella Ruotsissa ja muualla Euroopassa vuosina 1939–1940. Ellington merkittiin teoksen toiseksi säveltäjäksi, mutta ei ole varmaa kuinka paljon hän osallistui sävellyksen tekemiseen. Mercer Ellington esitti kappaletta yleisölle instrumentaalina Juilliard Schoolin opiskelutoveriensa kanssa ennen sen ensinauhoitusta.

Sävellys oli tarkoitettu erityisesti saksofonisti Johnny Hodgesille. Hodges nauhoitti kappaleen ensimmäisen kerran vuonna 1941 Strayhornin toimiessa pianistina. Vuonna 1961 Hodges ja Strayhorn nauhoittivat sen koko Ellingtonin orkesterin kanssa. Ella Fitzgerald nauhoitti oman versionsa vuoden 1957 albumilleen *Duke Ellington Songbook*; sovituksen Fitzgeraldin versiota varten teki säveltäjä Strayhorn itse. Strayhorn nauhoitti kappaleen myös sooloalbumilleen *The Peaceful Side* vuonna 1961. Kappaleen ovat nauhoittaneet myös muun muassa Marian McPartland, Fred Hersch, Joe Henderson, Sarah Vaughan, Helen Merrill, ja Tony Bennett.

Ellington otti kappaleen mukaan Strayhornin kuoleman jälkeen nauhoitetulle vuoden 1967 tribuuttialbumille *[[...And His Mother Called Him Bill]]*. Pääsaksofonistina toimi tässäkin versiossa Johnny Hodges.

## Lähteet
Toni Muñoz

**Antonio Muñoz Gómez** eli **Toni** (s. 4. helmikuuta 1968 Córdoba, Espanja) on espanjalainen jalkapalloilija, joka pelasi 1990-luvulla vasempana laitapuolustajana Atlético de Madridissa. Pelaajauransa jälkeen hän on toiminut Atléticon ja Getafen urheilutoimenjohtajana.

## Seurajoukkueura

Toni aloitti uransa kotikaupunkinsa seurassa Córdobassa kaudella 1988–1989, mistä siirtyi seuraavaksi kaudeksi pääkaupungin suurseuraan Atlético de Madridiin.

Toni pelasi yhden kauden Atléticon reservijoukkueessa Atlético Madrileñossa, kunnes debytoi edustusjoukkueen mukana Espanjan korkeimmalla sarjatasolla Primera Divisiónissa 2. syyskuuta 1990 ottelussa Valenciaa vastaan. Tulevina vuosina hän kohosi joukkueen kapteeniksi ja kuului runkopelaajiin Atléticon saavuttaessa tuplamestaruuden (Primera División ja Copa del Rey) kaudella 1995–1996. Hän saavutti seurassa cup-mestaruuden myös kausina 1990–1991 ja 1991–1992.

Vuosituhannen vaihteessa Toni koki myös Atléticon putoamisen Segunda Divisióniin, jossa hän pelasi kauden 2000–2001 ennen pelaajauransa päättämistä. Kaikkiaan hän esiintyi seuran edustusjoukkueessa 251 liigaottelussa 11 kauden aikana.

Pelaajauransa päättämisen jälkeen Toni toimi kaksi kautta Atléticon junioritoimenjohtajana ja kolme kautta urheilutoimenjohtajana. Hän toi seuraan muun muassa Luis Perean, Pablo Ibáñezin ja Sergio Agüeron, mutta jätti seuran kauden 2005–2006 jälkeen sen jäätyä jälleen kansainvälisten kilpailujen ulkopuolelle. Kaudesta 2008–2009 alkaen hän on toiminut naapuriseura Getafen urheilutoimenjohtajana.

## Maajoukkueura

Vakiinnutettuaan asemansa Atléticossa Toni nousi myös Espanjan maajoukkueeseen, jossa hän pelasi kymmenen ottelua vuosina 1992–1993. Debyyttinsä hän teki 11. maaliskuuta 1992 ystävyysottelussa Yhdysvaltoja vastaan. Hän oli mukana kuudessa ottelussa vuoden 1994 MM-kilpailuiden karsinnoissa, mutta ei kuulunut lopputurnausjoukkueeseen.

## Saavutukset

* Primera División: 1995–1996
* Copa del Rey: 1990–1991, 1991–1992, 1995–1996

## Lähteet

## Aiheesta muualla

* Tonin tilastot BDFutbol-sivustolla
Anthony Gerard Bosco

**Anthony Gerard Bosco** (1. elokuuta 1927 New Castle – 2. heinäkuuta 2013) oli yhdysvaltalainen roomalaiskatolinen piispa. Hänet vihittiin papiksi Pittsburghin hiippakuntaan 7. kesäkuuta 1952 ja nimitettiin sen vihkipiispaksi sekä Labicumin titulaaripiispaksi 14. toukokuuta 1970. Piispaksi vihkiminen seurasi 30. kesäkuuta. Pääkonsekraattorina toimi John Joseph Wright, jota avustivat Vincent Martin Leonard ja John Bernard McDowell.

Bosco sai 2. huhtikuuta 1987 nimityksen Greensburgin piispaksi, jonka virkaan hänet asetettiin 30. kesäkuuta. Hän jäi eläkkeelle 2. tammikuuta 2004.

## Lähteet
Metkula

**Metkula** oli Särkänniemen huvipuistossa Tampereella sijainnut huvipuistolaite. Metkulassa oli muun muassa peilihuone, lasilabyrintti, vino huone ja pimeä, mutkitteleva käytävä, jonka seinät hohtivat eri värisinä. Metkula avattiin vuonna 1975, ja se suljettiin kauden 2014 jälkeen.

## Lähteet
Macroglossinae

**Macroglossinae** on kiitäjäperhosten alaheimo. Siihen kuuluu yli 600 pienehköä tai keskikokoista perhoslajia, joista 25 on tavattu Euroopassa.

Osa Macroglossinae-alaheimoon kuuluvista perhoslajeista lentää yöllä, osa ainoastaan päiväaikaan. Etusiivissä on yleensä suojaväri, mutta osalla lajeista siivet ovat laajalti läpinäkyvät. Siiven ulkosyrjä on tasainen. Takasiivet saattavat olla kirkasväriset. Lepäävä perhonen pitää siipiä leveässä kattolaskuisessa asennossa ruumiin sivuilla. Imukärsä on hyvin kehittynyt ja perhoset käyvät ahkerasti kukilla. Etu- ja takasiipeä yhdistävä frenulum on hyvin kehittynyt ja keskimmäisen raajaparin sääressä on yksi kannuspari kun takimmaisen raajaparin sääressä niitä on kaksi.

Toukan pääkapseli on poikkeuksetta pyöreä. Monilla lajeilla toukka on räikeän värikäs varoittaen sillä saalistajia pahanmakuisuudestaan. Joillakin lajeilla on silmätäpliä. Toukan peräosassa oleva, kiitäjätoukille tyypillinen, kaareva sarvi saattaa puuttua. Kotelovaiheessa imukärsä on sulautuneena kotelon vartalo-osaan.

## Alaheimoon kuuluvia tribuksia ja sukuja
*Dilophonotini
**Aellopos
**Callionima
**Cautethia
**Enyo 
**Erinnyis
**Eupyrrhoglossum 
**Hemaris
**Isognathus 
**Madoryx 
**Pachylia
**Pachylioides	 
**Perigonia	 
**Phryxus 
**Pseudosphinx
*Macroglossini
**Amphion
**Arctonotus	 
**Daphnis
**Darapsa
**Deidamia
**Deilephila
**Euproserpinus 
**Gnathothlibus
**Hippotion
**Hyles
**Macroglossum 
**Proserpinus 
**Sphecodina 
**Sphingonaepiopsis	 
**Theretra
**Xylophanes
*Philampelini
**Eumorpha	 
**Tinostoma

## Lähteet

## Aiheesta muualla
*Funet: Macroglossinae
*ITIS: Macroglossinae 
*UniProt, Taxonomy: Macroglossinae
Motion Picture Corporation of America

**Motion Picture Corporation of America** (lyhyemmin *MPCA*) on yhdysvaltalainen tuotantoyhtiö, joka on keskittynyt tuottamaan ja levittämään elokuvia. Yhtiön perusti Brad Krevoy vuonna 1986, jolloin yhtiö keskittyi levittämään elokuvien trailereita ja televisio-ohjelmia.

## Tuotantoa

### 1980-luku
*Sweet Revenge (1987)
*Saalistajien yö (1988)
*Purple People Eater (1988)
*Think Big (1989)
*Back to Back (1989)

### 1990-luku

*Helvetti on irti (1991)
*The Killing Box (1992)
*Helppo uhri (1993)
*Nuija ja tosinuija (1994)
*Lain pitkä käsivarsi (1994)
*Kylmäverinen rakastaja (1995)
*Sota kotirintamalla (1996)
*Täysnuijat (1996)
*Nuija ninja (1997)
*Miehistä parhaat (1997)
*Terrorin kohteena (1998)
*Sekopäiden sirkus (1998)
*American Dragons (1998)
*Tactical Assault (1999)

### 2000-vuosikymmen

*3 Strikes (2000)
*The Breed – rotu (2001)
*Teräskehä (2002)
*Boat Trip – kuuma sinkkuristeily (2002)
*Second in Command (2006)
*The Hard Corps (2006)
*Pumpkinhead: Blood Feud (2007)
*Linewatch (2008)
*Hardwired (2009)

### 2010-luku

*Taking Chance (2011)
*Assassination Games (2011)
*One in the Chamber (2012)
*Six Bullets (2012)
*The Package (2012)

## Lähteet

*MPCA IMDb:ssä
Shapira

**Shapira** on sukunimi. Tunnettuja Shapira-sukunimisiä henkilöitä:

* Anita Shapira (s. 1940), israelilainen historioitsija
* Avraham Shapira (1914–2007), israelilainen rabbi ja uskonnollisen sionismin vaikuttaja
* Benjamin Shapira (1913–1993), israelilainen biokemisti
* Berechiah Berak ben Isaac Eisik Shapira (k. 1664), puolanjuutalainen rabbi
* David Shapira, yhdysvaltalainen liikemies
* Haim-Moshe Shapira (1902–1970), israelilainen poliitikko
* Moshe Shmuel Shapira (1917–2006), israelilainen rabbi
* Moses Wilhelm Shapira (1830–1884), jerusalemilainen antiikkikauppias
* Omer Shapira (s. 1994), israelilainen maantiepyöräilijä.
Zinjibar

**Zinjibar** () on kaupunki Etelä-Jemenissä Adeninlahden rannalla. Sen asukasluku on 20&nbsp;071 (2004), toisten lähteiden mukaan asukkaita olisi yli 50&nbsp;000.

Zinjibar tunnettiin kauppakaupunkina ja monia muita alueen kaupunkeja vauraampana. Kaupan kehittymiseen vaikutti etenkin ympäröivä maaseutu. Zinjibar oli aikanaan osa Fadlin sulttaanikuntaa. Sulttaanikunta hallittiin alkujaan Shuqrasta, mutta pääkaupunki siirtyi Zinjibariin vuonna 1962. Sulttaanikunnan tarina päättyi kuitenkin Etelä-Jemenin itsenäistymiseen samalla vuosikymmenellä.

Terroristijärjestö al-Qaida valtasi kaupungin vuoden 2011 levottomuuksissa, opposition väitteen mukaan presidentti Ali Abdullah Saleh salli sen tarkoituksella, varoituksena. Valtausta seurasivat taistelut hallinnon joukkojen yrittäessä takaisinvaltausta. Valtaus onnistui kuitenkin vasta kesäkuussa 2012. Sisällissodan puhjettua al-Qaidan taistelijat ovat kuitenkin toistuvasti edenneet ja vetäytyneet kaupungista. Vuonna 2015 kaupungissa käytiin taisteluja myös hutheja vastaan.

## Lähteet
Sphinginae

**Sphinginae** on kiitäjäperhosten alaheimo. Siihen kuuluu maailmanlaajuisesti lähes 400 lajia, joista viittä tavataan Euroopassa.

Alaheimon lajit ovat yöllä tai hämärässä lentäviä, keskikokoisia tai kookkaita perhosia. Etusiivissä on suojaväri mutta takasiivet saattavat olla värikkäät. Lepäävä perhonen pitää siipiään kattolaskuisesti ruumiinsa sivuilla. Imukärsä on lähes aina hyvin kehittynyt ja perhoset vierailevat ahkerasti kukilla. Etu- ja takasiipeä yhdistävä frenulum saattaa puuttua ja keskimmäisen raajaparin sääressä on yhdestä kahteen paria kannuksia. Huulirihmojen ensimmäisen jaokkeen paljaalla alueella ei ole aistinkarvoja.

Toukan pääkapseli on soikea tai pyöreä, vain harvoilla lajeilla kolmiomainen. Toukan peräpäässä on yleensä sarvi ja kyljissä vinoja raitoja. Kotelovaiheessa imukärsä on joko sulautunut muuhun vartaloon tai muodostaa erillisen ulokkeen.

## Alaheimoon kuuluvia tribuksia ja sukuja
*Acherontiini
**Acherontia	 
**Agrius
*Sphingini
**Ceratomia
**Cocytius
**Dolba 
**Dolbogene
**Isoparce
**Lapara
**Lintneria
**Manduca
**Neococytius 
**Paratrea
**Psilogramma	 
**Sagenosoma	 
**Sphinx

## Lähteet

## Aiheesta muualla
*Funet: Sphinginae
*ITIS: Sphinginae 
*UniProt, Taxonomy: Sphinginae
Ernest Townsend

**Ernest Townsend** (1880–1944) oli englantilainen taidemaalari. Hän syntyi ja varttui Derbyssä, missä hän pestautui arkkitehdin apulaiseksi 14-vuotiaana. Hän vaihtoi arkkitehtuurin kuvataiteisiin ja opiskeli Derbyn taidekoulussa ja sen jälkeen Lontoossa. Viiden vuoden kuluttua hän palasi Derbyyn, meni naimisiin ja avasi oman muotokuvastudionsa. Hänestä tuli suosittu muotokuvamaalari, ja hän ikuisti uransa aikana yli 250 kaupungin merkkihenkilöä. 

Townsend kuului Derbun taideseuraan (*[[Derby Sketching Club]]*), joka kukoisti etenkin maailmansotien välisenä aikana. Taiteidenkeräilijä Alfred E. Goody tilasi Townsendiltä ja muilta seuran jäseniltä maisematauluja, joihin dokumentoitiin tuonaikaista kaupunkikuvaa. Goodey lahjoitti työt Derbyn kaupunginmuseolle. 

Maailmansodan lähestyessä Townsend värvättiin suunnittelemaan maisemointi, jolla Rolls-Roycen tehtaat naamioitiin näyttämään viattomalta maalaiskylältä.

## Lähteet
Luis Perea

**Luis Perea** on seuraavien henkilöiden nimi:

* Luis Alberto Perea (s. 1986), kolumbialainen jalkapalloilija
* Luis Amaranto Perea (s. 1979), kolumbialainen jalkapalloilija
* Luis Carlos Perea (s. 1963), kolumbialainen jalkapalloilija.
Jemenin vallankumous

**Jemenin vallankumous** oli tammikuussa 2011 alkanut kansannousu Jemenissä. Se sai vaikutteita arabimaailman levottomuuksista ja johti presidentin Ali Abdullah Salehin eroon ja uuteen perustuslakiin.

## Tapahtumat
Tammikuun lopussa 2011 pääkaupunki Sanaassa alkoivat kuukausia kestäneet mielenosoitukset, joissa etenkin opiskelijat, Pohjois-Jemenin huthit ja Etelä-Jemenin itsenäisyyttä tavoitteleva Etelän liike vaativat vuodesta 1978 hallinneen presidentti Salehin eroa. Mielenosoittajat vastustivat työttömyyttä, talousahdinkoa ja korruptiota. Maaliskuussa armeija ampui mielenosoittajia murhaten yli 50 ihmistä. Toukokuussa Sanaassa puhkesi katutaisteluja.

Kesäkuun 2011 alussa presidentti Saleh haavoittui pommilla tehdyssä murhayrityksessä. Hän oli kolme kuukautta hoidettavana Saudi-Arabiassa. Saleh ei aluksi suostunut luopumaan virastaan, mutta muutti mielensä ja erosi lopulta marraskuussa 2011.  Saleh poistui maasta tammikuussa 2012,  ja parlamentti antoi hänelle syytesuojan protesteista huolimatta. Hän siirsi vallan väliaikaisesti varapresidentti Abdrabuh Mansur Hadille.

## Seuraukset
Helmikuussa 2012 varapresidentti Hadi valittiin presidentiksi ainoana ehdokkaana. Uuden perustuslain luonnostelu alkoi maaliskuussa 2013.

Arabikevään kansannousu suisti Jemenin epävakauteen. Uusi hallitus ei onnistunut ulottamaan valtaansa koko maahan. Valtatyhjiötä on täyttänyt esimerkiksi terroristiverkosto al-Qaida. Toinen epävakaudesta hyötynyt ryhmä ovat huthikapinalliset, jotka ovat uskonnoltaan shiialaiseen zaidilaissuuntaukseen kuuluvia.  

Huthikapina on lähtöisin Saadan maakunnasta. Se vahvistui vallankumouksen myötä ja syyskuussa 2014 huthit onnistuivat helposti valtaamaan pääkaupungin Sanaan keskeiset hallintokohteet ja mediat. Syrjäytetty presidentti Saleh, joka on itsekin zaidilainen, siirtyi tukemaan entisiä vastustajiaan hutheja. Hänen turvallisuusjoukkonsa ja sotilaansa auttavat hutheja. Helmikuussa 2015 Jemen luisui täysimittaiseen sisällissotaan, joka on yhä meneillään.

## Lähteet

## Aiheesta muualla
Smerinthinae

***Smerinthinae*** on yksi kolmesta kiitäjäperhosten alaheimosta. Siihen kuuluu noin 200 lajia, joista yhdeksän on tavattu Euroopassa.

*Smerinthinae*-alaheimon lajit ovat tiukasti yöaktiivisia eivätkä ne liiku valoisaan aikaan lainkaan. Aikuisen perhosen etusiivet ovat yleensä harmaan- tai ruskeankirjavat ja siiven ulkosyrjä on monilla lajeilla voimakkaasti mutkitteleva. Takasiivet saattavat olla kirkkaanväriset. Levossa useimmat lajit pitävät siipiään leveässä asennossa ruumiin sivuilla, mikä häivyttää tehokkasasti perhosen hahmon saalistajien silmissä. Imukärsä on surkastunut lyhyeksi tai olemattomaksi eikä aikuinen perhonen nauti lainkaan ravintoa.

Toukan pääkapseli on tavallisesti kartiomainen tai kolmiomainen ja peräpäässä on miltei aina sarvi. Toukan ihossa on pieniä, karkeita nystyjä. Kotelovaiheessa imukärsä on sulautunut yhteen muun kotelon kanssa.

## Alaheimoon kuuluvia tribuksia ja sukuja
*Ambulycini
**Adhemarius 
**Protambulyx
*Smerinthini
**Amorpha 
**Clanis
**Pachysphinx 
**Paonias
**Smerinthus

## Lähteet

## Aiheesta muualla
*Laji.fi: Smerinthinae
*Funet: Smerinthinae
*UniProt, Taxonomy: Smerinthinae
Tito Vilanova

**Francesc ”Tito” Vilanova Bayó** (17. syyskuuta 1968 Bellcaire d'Empordà, Girona, Espanja – 25. huhtikuuta 2014 Barcelona, Espanja) oli espanjalainen jalkapalloilija ja jalkapallovalmentaja.

## Ura

### Pelaajaura
Keskikentällä pelannut Vilanova oli Barcelonan kasvatti, mutta ei koskaan noussut seuran edustusjoukkueeseen. Hän pelasi 26 Primera Divisiónin ottelua Celta de Vigossa kausina 1992–1995, minkä lisäksi hän edusti toiseksi korkeimmalla sarjatasolla Segunda Divisiónissa Barcelona Atlèticiä, Figueresiä, Badajozia, Mallorcaa, Lleidaa ja Elcheä.

### Valmennusura
Vilanova aloitti valmennusuransa Josep Guardiolan aisaparina Barcelonan B-joukkueessa vuonna 2007. Seuraavana vuonna hän siirtyi Guardiolan perässä seuran edustusmiehistön valmennusryhmään. Hän luotsasi yhdessä Guardiolan kanssa Barcelonan 13 eri mestaruuteen neljän kauden aikana. Kun Guardiola ilmoitti 27. huhtikuuta 2012 jättävänsä seuran kauden jälkeen, kertoi Barcelona Vilanovan nousevan kesällä päävalmentajaksi. Joulukuussa 2012 Vilanovan aiemmin leikkauksella hoidetun syövän kerrottiin uusiutuneen ja hän jäi syrjään valmentajan paikalta. Vilanovan päävalmentajakaudella syksyllä 2012 FC Barcelona ei hävinnyt yhtään Espanjan liigan ottelua. Vilanova palasi Barcelonan peräsimeen keväällä 2013 ja luotsasi seuran La Ligan mestariksi. Heinäkuussa 2013 hän ilmoitti jättävänsä tehtävät syövän uusiutumisen vuoksi.  Hän menehtyi sairauteensa 25. huhtikuuta 2014.

### Meriitit valmentajana

* Espanjan mestaruus: 2013

## Lähteet
Pošehonjen piiri

**Pošehonjen piiri** () on kunnallinen itsehallintoalue Jaroslavlin alueella Venäjällä. Sen pinta-ala on 4383,1 neliökilometriä. Asukkaita on 15&nbsp;800 henkeä (vuonna 2010).

Pošehonjen piiri sijaitsee Jaroslavlin alueen pohjoisosassa. Se rajoittuu pohjoisessa Vologdan alueeseen, idässä Pervomaiskin piiriin, etelässä Danilovin, Tutajevin ja Rybinskin piireihin sekä lännessä Rybinskin tekojärven kautta Breitovon piiriin. Pinta-alasta lähes puolet on metsää, vajaa kolmannes vettä ja reilut 15 % maatalousmaata.

Piirin hallinnollinen keskus on Pošehonjen kaupunki, josta on 151 kilometriä Jaroslavliin ja 418 kilometriä Moskovaan. Lisäksi siihen kuuluvat Belojen, Jermakovon, Kremnevon ja Pošehonjen esikaupungin (Prigorodnojen) maalaiskunnat. Kaupunkiväestön osuus on 41,2 %.

Seudun pääelinkeinoja ovat maatalous ja elintarviketeollisuus. Nähtävyyksiin kuuluu Pošehonjen historiallinen kauppakaupunki. Paikallislehtenä ilmestyy *Selskaja nov*.

## Lähteet

## Aiheesta muualla

* Pošehonjen piirin sivusto
Louise Rayner

**Louise Rayner** (1832–1934) oli englantilainen taiteilija, joka tunnetaan vesivärimaalauksistaan. Hän ei suorittanut varsinaisia taideopintoja, mutta oppi monenlaista isältään, taiteilija Samuel Raynerilta. Louise Raynerin ensimmäinen Royal Academyssä näytteillä ollut työ oli Haddon Chapelin sisätiloja kuvaava öljyvärimaalaus vuonna 1852. Pian sen jälkeen hän siirtyi vesivärien käyttöön. Vuonna 1865 hän teki maalausretken Dudleyhin, ja vuodesta 1869 hän asui ja maalasi Chesterissä.

Tyypilliset Louise Raynerin maalaukset ovat jotain piirroksen ja maalauksen väliltä. Niissä on kuvattu yksityiskohtaisesti Viktorian ajan katuelämää: kissoja tappelemassa, koiria haistelemassa, pyykkiä kuivumassa. Maalauksista on myöhemmin tehty lukuisia palapelejä ja painokuvia. Maalausten pohjalta on myös suunniteltu kävelyreittejä, joita seuraamalla voi nähdä, miten Chesterin kaupunki on muuttunut vuosien varrella.

## Lähteet
Hytti (Lappeenranta)

**Hytti** on kyläalue Lappeenrannan kaupungin maaseudulla noin 10 kilometriä Lappeenrannan keskustaajamasta etelään päin. Hytin alue muodostuu Annikkalan, Hyypiälän, Kauskilan ja Puralan maarekisterikylistä. Ennen vuoden 1967 kuntaliitosta Hytti oli osa Lappeen kuntaa. Hytti muodostaa Tilastokeskuksen määritelmän mukaisen tilastollisen taajaman, jolla on 286 asukasta (31.12.2016). Laajemmalla postinumeroalueella 54310 Hytti on 445 asukasta (31.12.2015). Kylän kautta kulki Simola–Lappeenranta-rata.

Hytin VPK-taloa käytetään häiden ja muiden juhlatilaisuuksien pitopaikkana, ja siellä voi pelata sählyäkin. Kylään on rakennettu myös jalkapallokenttä sekä jääkiekko- ja luistelukaukalo.

## Lähteet

## Aiheesta muualla
* Hytin kyläsivut
* Hytti Lappeenrannan kaupungin sivuilla
Ugo Cavallero

**Ugo Cavallero** (1880 – 14. syyskuuta 1943) oli italialainen marsalkka toisessa maailmansodassa. Hän seurasi joulukuussa 1940 marsalkka Pietro Badogliota Italian armeijan yleisesikunnan päällikkönä. 

Cavallero pyrki ja onnistuikin modernisoimaan Italian armeijaa, jonka varustus oli sodan alussa toivottoman vanhanaikaista. Hän ihaili saksalaista tehokkuutta, mikä löi häneen saksalaismielisen leiman. Hän oli myös riippuvainen maan johtajan Benito Mussolinin suosiosta. Kun italialaiset menettivät Libyassa Tripolin briteille tammikuussa 1943, Mussolini erotti Cavalleron. Kun Mussolini kukistettiin, Cavallero yritti palata huipulle, mutta sai huomata, että sekä fasistit että antifasistit pitivät häntä liittolaiseksi epäluotettavana. Hänet löydettiin kuolleena eräästä puistosta aamulla 14. syyskuuta. Kuolinsyyksi ilmoitettiin sydämen vajaatoiminta.

## Lähteet
Beur sur la ville

**Beur sur la ville** on vuonna 2011 ensi-iltansa saanut ranskalainen komediaelokuva. Elokuvan on ohjannut ja käsikirjoittanut Djamel Bensalah. Pääosissa esiintyvät Booder, Issa Doumbia ja Steve Tran.

## Juoni
Khalid Belkacem on nuori algerialaistaustainen mies, joka on epäonnistunut elämässään täysin, mutta onnistuu yhdessä yössä nousemaan poliisiksi.

## Rooleissa

## Lähteet
* uniFrance
Alan Cunningham

**Alan Gordon Cunningham** (1887 – 30. tammikuuta 1983 Yalding, Kent) oli brittiläinen kenraali toisen maailmansodan aikana. Hän johti marraskuusta 1940 lähtien brittiläisiä joukkoja Keniassa ja osallistui Abessinian vapautustaisteluihin Itä-Afrikassa 1941. Elokuusta marraskuuhun 1941 hän komensi 8. armeijaa Pohjois-Afrikassa. Cunningham erotettiin komentajan tehtävistä marraskuussa 1941 kesken Operaatio Crusaderin, kun hän oli epäonnistunut saksalaisen kenraali Erwin Rommelin pysäyttämisessä. Lopun uraansa hän toimi erilaisissa hallinnollisissa tehtävissä, muun muassa Britannian viimeisenä ylikomissaarina Palestiinan mandaattialueella vuosina 1945–1948, kunnes alue itsenäistyi Israeliksi.

Alan Cunningham oli amiraali Andrew Cunninghamin nuorempi veli. 

## Lähteet
*
Nekouzin piiri

**Nekouzin piiri** () on kunnallinen itsehallintoalue Jaroslavlin alueella Venäjällä. Vuonna 1929 perustetun piirin pinta-ala on 1954,4 neliökilometriä. Asukkaita on 17&nbsp;400 henkeä (vuonna 2010).

Nekouzin piiri sijaitsee Jaroslavlin alueen luoteisosassa. Se rajoittuu pohjoisessa Breitovon, idässä Rybinskin ja etelässä Myškinin piireihin sekä lännessä Tverin alueeseen. Pinta-alasta 27 % on maatalousmaata ja 22 % metsää. Hyötykaivannaisiin kuuluvat huomattavat turvevarat.

Piiriin kuuluu neljä maalaiskuntaa: Nekouz (keskuspaikka Novyi Nekouz), Oktjabr, Vereteja (keskuspaikka Borok) ja Volga. Asutuskeskuksia on yhteensä 386. Hallinnollinen keskus on Novyi Nekouzin kylä.

Piirin kautta kulkee Sonkovon ja Rybinskin välinen rautatie. Pääelinkeino on maa- ja metsätalous. Teollisuutta edustavat Mokeiha-Zybinskojen turvetuotantoyritys ja Real Sorbin zeoliittitehdas. Borokin taajamassa toimii Venäjän tiedeakatemian sisävesibiologian instituutti ja geofyysinen observatorio.

Nähtävyyksiin kuuluvat vanhat kirkot, Novinskojen ja Borokin kartanoalueet sekä Volgan paperitehtaan rakennukset. Novyi Nekouzissa on kotiseutumuseo. Paikallislehtenä ilmestyy *Vperjod*.

## Lähteet

## Aiheesta muualla
* Nekouzin piirin sivusto
Cochise (täsmennyssivu)

**Cochise** voi tarkoittaa ainakin seuraavia asioita:

*Cochise (intiaanipäällikkö)
*Cochisen kulttuuri varhainen metsästäjä-keräilijä-intiaanien perinne 
*Cochise (yhtye)
* rockyhtye Audioslaven single Cochise.
* Cochisen piirikunta
Breitovon piiri

**Breitovon piiri** () on kunnallinen itsehallintoalue Jaroslavlin alueella Venäjällä. Sen pinta-ala on 2159 neliökilometriä. Asukkaita on 7&nbsp;700 henkeä (vuonna 2010).

Breitovon piiri sijaitsee Jaroslavlin alueen luoteisosassa. Se rajoittuu pohjoisessa Vologdan alueeseen, idässä Rybinskin tekojärven kautta Pošehonjen ja Rybinskin piireihin, etelässä Nekouzin piiriin ja lännessä Tverin alueeseen. Pinta-alasta 47 % on metsää ja 17,5 % maatalousmaata.

Piiriin kuuluu kolme maalaiskuntaa: Breitovo, Gorelovo ja Prozorovo. Hallinnollinen keskus on Breitovon kylä, josta on 265 kilometriä Jaroslavliin.

Seudun nähtävyyksiä ovat keskiaikaiset asuin- ja hautapaikat sekä 1700–1800-luvuilla rakennetut kirkot. Breitovon kylässä toimii kotiseutumuseo. Rybinskin tekojärven erottama piirin pohjoisosa kuuluu vuonna 1945 perustettuun Darwinin luonnonpuistoon.

## Lähteet

## Aiheesta muualla
* Breitovon piirin sivusto
Kiteen Urheilijat

**Kiteen Urheilijat** (lyh. KiU) on kiteeläinen 12. huhtikuuta 1931 perustettu urheilun yleisseura.

Seuran lajivalikoimaan kuuluvat nykyisin mäkihyppy, yhdistetty, hiihto, jalkapallo, yleisurheilu, uinti, lentopallo ja koripallo.
Pesäpallon SM-sarjassa KiU:n joukkue pelasi ensimmäisen kerran 1973 ja 1976 ja sitten yhtäjaksoisesti 12 kautta vuosina 1978-1989 ja sijoittui parhaimmillaan neljänneksi kausilla 1984 ja 1988. Molemmilla kerroilla seura kukisti jatko-otteluissa runkosarjan ykkösen - 1984 mitalisarjassa Alajärven Ankkurit ja 1988 pudotuspeleissä Vaasan Mailan, mutta aivan mitaleille asti potku ei riittänyt. Seura selvisi myös Suomen Cupin loppuotteluun 1974. Nuorten sarjoissa seura saavutti useita SM-mitaleja. Vuonna 1990 KiU:n pesäpalloilu siirtyi uuden seuran, Kiteen Pallo -90, alaiseksi. Seura peri Kiteen Urheilijoiden paikan Superpesiksessä. Kiteen joukkue on pelannut pesäpalloilun ylimmässä sarjassa yhtäjaksoisesti vuodesta 1978.

## Junioritoiminta

## Palkinnot ja huomionosoitukset
### Palkitut

**Kärkilyöntikuningas:**
* Jarmo Rönkä (1985)

**Vuoden pesäpalloilija:**
* Jarmo Rönkä (1985)

### [[Itä-Länsi-ottelu|Miesten Itä-Länsi-valinnat]]

* Raimo Hirvonen (1976)
* Jarmo Rönkä (1979, 1980, 1981)
* Markku Repo (1979, 1980, 1981, 1982, 1983, 1984, 1985, 1986, 1987)
* Keijo Heinonen (1983)
* Veli Virtanen (1984)
* Mikko Parikka (1985)

* Jukka Holttinen (1986, 1987, 1988, 1989)
* Pertti Laakso (1987)
* Kari Soini (1987)
* Kari Tapanen (1987)
* Eero Okkonen (1988)
* Pasi Pirinen (1988)

### [[Liitto–Lehdistö-ottelu|Miesten Liitto-Lehdistö-valinnat]]

* Paavo Pelli (1972)
* Eero Leskinen (1973, 1979)
* Jouko Pyykönen (1973)
* Veli Virtanen (1976)
* Jarmo Rönkä (1978, 1979, 1980, 1981, 1982, 1983, 1984, 1985, 1986, 1987)
* Jukka Parikka (1981)

* Markku Repo (1981)
* Mikko Parikka (1985, 1986)
* Jukka Holttinen (1986, 1987, 1988)
* Pertti Laakso (1988)
* Eero Okkonen (1989)

## Saavutuksia

* Hiihdon Suomen-mestaruuskilpailut 2007: Miehet viesti 4 x 10 km (2p + 2v) **Hopeaa** joukkueella Timo Toppari, Ville Nousiainen, Joonas Ojasalo, Markus Pörsti - Miehet yhdistelmäkilpailu 15 km (p) + 15 km (v): Ville Nousiainen **Pronssia**
* Hiihdon Suomen-mestaruuskilpailut 2008: Miehet 50 km: Markus Pörsti **Hopea**

## Lähteet

## Aiheesta muualla

* Seuran sivut
* Kooste KiU:n ja KiPa:n mestaruussarjaotteluista 1973-1993
* Pesäpallo saavutuksia
Naskalikalat

**Naskalikalat** (Anoplogastridae, usein myös virheellisesti Anoplogasteridae) on roussikaloihin kuuluva heimo, jonka lajit elävät syvissä vesissä.

## Lajit ja anatomia
Naskalikalojen heimoon kuuluu kaksi lajia, naskalikala (*Anoplogaster cornuta*) ja okanaskalikala (*Anoplogaster brachycera*). Lajit voivat kasvaa korkeintaan 16&nbsp;cm pitkiksi. Naskalikalojen pää on suurikokoinen ja on noin kolmasosan kokonaispituudesta. Päässä on monia limatäytteisiä onkaloita ja silmät ovat pienet. Aikuisten naskalikalalajien hampaat ovat kookkaat ja terävät, poikasilla ne ovat pienet. Lajien suomut ovat pienikokoiset. Nuorilla kaloilla uimarakko on hyvin kehittynyt, mutta aikuisilla se on surkastunut. Poikasilla on päässään myös piikkejä, joita aikuisilla kaloilla ei ole.

## Levinneisyys ja elintavat
Naskalikaloja tavataan Atlantin, Intian valtameren ja Tyynenmeren alueilta. Ne elävät niin trooppisissa kuin lauhkeissakin vesissä 75&ndash;5&nbsp;500 metrin syvyydessä merenpinnasta. Naskalikalojen tiedetään liikkuvan pienissä parvissa. Nuoret naskalikalat käyttävät ravintonaan pieniä äyriäisiä ja aikuisten ravinto koostuu pääasiassa kaloista, mutta ne syövät myös äyriäisiä.

## Lähteet
Rochesterin tuomiokirkko

**Rochesterin tuomiokirkko** () on Rochesterissa Kentissä sijaitseva normanniaikainen kirkko, joka on Englannin toiseksi vanhin piispanistuin.

Canterburyn arkkipiispa vihki tuomiokirkon käyttöön vuonna 1130, mutta se vaurioitui jo 1137 tulipalossa, joka tuhosi melkein koko kaupungin. Juhana Maattoman joukot pitivät kirkkoa tukikohtanaan taistelussa kapinoivia paroneita vastaan vuonna 1215. Vuonna 1642 Oliver Cromwellin joukot vaurioittivat kirkkoa. Vuonna 1842 George Gilbert Scott suunnitteli merkittäviä korjaus- ja muutostöitä, ja 1904 nykyinen torni ja sen huippu vihittiin käyttöön.

Katedraaliin on haudattu ensimmäinen Yorkin piispa Paulinus Yorkilainen sekä Rochesterin piispat Walter de Merton ja John Sheppey.

## Lähteet

## Aiheesta muualla
*Katedraalin sivusto
Luettelo televisiosarjan Chuck jaksoista

Tämä on **luettelo televisiosarjan [[Chuck (televisiosarja)|Chuck]] jaksoista**.

## Tuotantokaudet




## Jaksoluettelo
### 1. tuotantokausi: 2007–2008

### 2. tuotantokausi: 2008–2009

### 3. tuotantokausi: 2010

### 4. tuotantokausi: 2010–2011

### 5. tuotantokausi: 2011-2012
John Cooper (muusikko)

**John Landrum Cooper** (s. 7. huhtikuuta 1975) on yhdysvaltalainen muusikko. Hän on laulaja ja basisti perustamassaan yhtyeessä Skillet. Hän on myös ollut kahdesti Grammy-ehdokkaana Skilletin albumeista Comatose ja Awake.

## Ura
John aloitti soittajan uransa yhtyeessä Seraph. Vuonna 1996 Cooper aloitti bändin nimeltä Skillet yhdessä kitaristi  Ken Steortsin ja rumpali Trey McClurkinin kanssa.

John on sanoittanut kappaleen *Best I Can* Decyfer Down -yhtyeelle. Hän oli solistina  Tobymacin albumin *Tonight* nimikkokappaleessa.

## Yksityiselämä
Cooper on naimisissa Korey Cooperin kanssa, joka on Skillet-bändin kitaristi. Kummallakin on tatuoitu hääsormus. Heillä on kaksi lasta: Alexandria (2002) ja Xavier (2005).

## Lähteet
Logiikka: Perusteet

**Logiikka: Perusteet** on Seppo K. Miettisen kirjoittama oppikirja logiikan perusteista. Teos ilmestyi 2002 Gaudeamuksen kustantamana.

## Lähteet

## Aiheesta muualla
* Antti Keskinen: Logiikasta perusteellisesti . Tieteessä tapahtuu 4/2005. (PDF)